John Hennessy (erkebiskop)

**John Hennessy** (født 29. august 1825 i Bulgaden i County Limerick i Irland; død 4. mars 1900 i Dubuque i Iowa i USA) var en irskfødt katolsk geistlig i USA. Fra 1866 til 1893 var han biskop og deretter frem til din død erkebiskop av Dubuque.

## Liv og virke
### Bakgrunn
John Hennessy var eldstemann av tolv barn født til William og Mary (*neé* Meaney) Hennessy. Han begynte på sine studier på *All Hallows College* i Dublin, og fortsatte dem, etter sin utvandring til Amerika blant annet i Cape Girardeau i Missouri og i Saint Paul.

### Prest
Han ble presteviet 1. november 1850 for erkebispedømmet Saint Louis av erkebiskop Peter Richard Kenrick. Fader Hennessy fikk først sognetjeneste i New Madrid i Missouri, og så i *St. Peter's* i Gravois. Så ble han presteseminarprofessor og så president ved Carondelet, og i 1858 ble han sendt til Pavestolen som erkebiskop Kenricks representant. Fra 1860 til 1866 var han sogneprest for katedralmenigheten *St. Joseph's Church* i St. Joseph.

### Biskop av Dubuque
Den 24. april 1866 ble han utnevnt til etterfølger etter Clement Smyth som biskop av Dubuque i Iowa. Han ble bispeviet den 30. september samme år i *St. Raphael Cathedral* i Dubuque av erkebiskopen av Saint Louis, Peter Richard Kenrick; medkonsekratorer var John Martin Henni, biskop av Milwaukee, og James Duggan, biskop av Chicago.

Biskop Hennessy deltok på Første Vatikankonsil i Roma fra 1869 til 1870. Han spilte også en viktig rolle på *[[Third Plenary Council of Baltimore]]* i 1884.

Da Hennessy ble biskop omfattet bispedømmet hele delstaten Iowa. Han ble overbevist om, likesom hans forgjenger biskop Smyth før ham, at det burde deles i to. Erkebiskop Kenrick og de andre biskopene i kirkeprovinsen gikk inn for å dele i to med ett i øst (Dubuque) og et nytt helt i vest (Council Bluffs). Andre, som prestene J.A.M. Pelamourgues og Andrew Trevis, forestilte seg et nytt bispesete i Davenport (altså en horisontal deling i et sørlig og nordlig bispedømme). Den 8. mai 1881 opprettet pave Leo XIII det nye bispedømme Davenport. Davenport ble valgt fordi dets finansielle utgangspunkt var bedre ut fra de kommersielle eiendommer kirken eide der. Bispedømmet Dubuque ble omfattende den nordlige halvdelen av Iowa.

Biskop Hennessy var en sterk tilhenger av katolsk utdannelse og fikk etablert skoler og konventer i alle de større byene i Iowa. Han grunnla *St. Joseph's College* (senere Loras College) i Dubuque den 8. september 1873. Noen katolikker i bispedømmet opponerte mot den raske skoleekspansjonen av økonomiske grunner, og fordi det ville svekke de offentlige skoler.

### Erkebiskop av Dubuque
Med bispedømmets elevasjon til metropolitanerkebispedømme ble den 17. juni 1893 dets erkebiskop. Kirkeprovinsen omfattet da suffraganbispedømmene Davenport, Omaha, Wichita og Sioux Falls. Under sin tid som biskop og erkebiskop så Hennessy en sterk ekspansjon til tross for en påtagelig antikatolisisme i Dubuque og store deler av landet. Da han ankom Dubuque, var det 27 prester, 30 kirker, to skoler og syv ordenssøstre. I 1891 var det 203 prester, 319 kirker, 615 søstre, og over 135 menighetsskoler med 16.257 elever, og dette altså etter at bispedømmet hadde blitt halvert av størrelse.

Han døde i embedet den 4. mars 1900 i en alder av 74 år.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Kardinal Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1753-1816)*1775
* Biskop Louis-Guillaume-Valentin Dubourg (1766-1833) *1815
* Biskop Joseph Rosati (1789-1843) *1824
* Erkebiskop Peter Richard Kenrick (1806-1896) *1841
* Biskop *John Hennessy* (1825-1900) *1866

## Referanser